CELEX: 62015CN0078
Language: mt
Date: 2015-02-20 00:00:00
Title: Kawża C-78/15: Talba għal deċiżjoni preliminari mressqa mill-Oberlandesgericht Düsseldorf (il-Ġermanja) fl-20 ta’ Frar 2015 – Colena AG vs Deiters GmbH

26.5.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 171/16
            
         Talba għal deċiżjoni preliminari mressqa mill-Oberlandesgericht Düsseldorf (il-Ġermanja) fl-20 ta’ Frar 2015 – Colena AG vs Deiters GmbH
   (Kawża C-78/15)
   (2015/C 171/18)
   Lingwa tal-kawża: il-Ġermaniż
   
      Qorti tar-rinviju
   
   Oberlandesgericht Düsseldorf
   
      Partijiet fil-kawża prinċipali
   
   
      Rikorrenti: Colena AG
   
      Konvenuta: Deiters GmbH
   
      Domandi preliminari
   
   
               1.
            
            
               Il-lentijiet ta’ kuntatt ikkuluriti b’diżinni, mingħajr korrezzjoni tal-vista, komposti minn kopolimeri u ilma (hydrogel), huma “prodott kożmetiku” (“sustanza” u/jew “taħlita”) fis-sens tal-Artikolu 2(1)(a) tar-Regolament (KE) Nru 1223/2009 (1) intiż, konformement ma’ din id-dispożizzjoni, li jitqiegħed f’kuntatt ma’ partijiet esterni tal-ġisem tal-bniedem?
            
         
               2.
            
            
               Ir-Regolament (KE) Nru 1223/2009 huwa applikabbli wkoll jekk prodott, li ma jissodisfax il-kundizzjonijiet tal-Artikolu 2(1)(a) tal-istess regolament, ikun, fid-dawl tal-iskop prinċipali tiegħu, meqjus minn konsumatur medju raġonevolment informat, attent u avżat bħala prodott kożmetiku, pereżempju peress li l-ippakkjar jipprovdi avviż bl-Ingliż bħal “L-aċċessorji kożmetiċi tal-għajnejn huma rregolati mid-Direttiva tal-UE dwar il-kożmetiċi” jew “L-aċċessorji tal-kulur għall-għajnejn huma rregolati mid-Direttiva tal-UE dwar il-kożmetiċi”?
            
         
      (1)  Regolament (KE) Nru 1223/2009 tal-Parlament Ewropew u tal-Kunsill, tat-30 ta’ Novembru 2009,dwar il-prodotti kożmetiċi, ĠU L 342, p. 59.